Á hverju hafa Danir lifað? Ferðamálaráðuneyti?

Danmörk er lítið land að mestu án auðlinda eins og orku, málma eða skóga. Aðeins um 20% koma frá olíunni í Norðursjó, 5,5% frá kjötvörum og 2,9% frá sjávarútvegi.

Samt flytja þeir út býsn af iðnaðarvörum eins og húsgögnum og byggja sína afkomu nær eingöngu á mannauði og verkþekkingu. Þeir flytja inn hráefni og vinna þannig úr þeim að þeir geti selt afurðirnar úr landi með góðum ágóða.

Hér á landi hefur orðið "eitthvað annað", þ. e. eitthvað annað en stóriðja verið skammaryrði, en í Danmörku er það einmitt "eitthvað annað", þ. e. mannauður, hugkvæmni og skapandi greinar, sem eru grundvöllurinn.

Hér á landi hefur hlutur skapandi greina og frumkvöðlastarfs í listum og vísindum farið fram úr landbúnaðinum og því fyllilega athugandi að safna þessum hluta þjóðlífs og þjóðarframleiðslu undir einn hatt í sérstöku ráðuneyti.

Sömuleiðis er áberandi hve lítill hlutur stærstu atvinnugreinarinnar, ferðaþjónustunnar, er í kerfi sjóða, sem merktir eru hinum atvinnuvegunum til að örva nýsköpun og framþróun.

Því má varpa þeirri spurningu upp hvort ekki sé kominn tími á sérstakt ráðuneyti ferðamála í stað þess að það sé í raun í skúffu í iðnaðarráðuneytinu þótt talað sé um ráðherra ferðamála.

Fyrri ummæli:
"Hagkerfi margra vestrænna landa byggist nú á þjónustu og samkvæmt Alþjóðagjaldeyrissjóðnum veittu Bandaríkin mesta þjónustu árið 2005.
Næstmesta veittu Japan og Þýskaland en þjónusta myndaði þá 78,5% hagkerfis Bandaríkjanna."
En það skilja Sjálfstæðisflokkurinn og Framsóknarflokkurinn engan veginn.
Þjónusta - Vörur

Árið 2013 varð ferðaþjónustan stærsti útflutningsatvinnuvegurinn hér á Íslandi.
30.12.2013:
Níu þúsund starfa í ferðaþjónustunni hér á Íslandi allt árið og þeim fjölgar um nokkur þúsund á næstu árum
Árið 2012 voru útgjöld erlendra ferðamanna til íslenskra fyrirtækja samtals 238 milljarðar króna.

||

Skapandi greinar hér á Íslandi veltu 189 milljörðum króna árið 2009, útflutningstekjur þeirra voru þá 24 milljarðar króna og ársverk voru 9.371.
Kortlagning á hagrænum áhrifum skapandi greina - Maí 2011

||

21.1.2013:
Heildarkostnaður ríkis og Reykjavíkurborgar vegna byggingar Hörpu um 18 milljarðar króna eftir yfirtöku að meðtöldum fjármagnskostnaði vegna lána til 35 ára
1.7.2010:
Um 10 milljarða króna kostnaður vegna byggingar Hörpu fyrir yfirtöku ríkis og Reykjavíkurborgar
Heildarkostnaður vegna byggingar Hörpu er því um 28 milljarðar króna.
Tekjur vegna Iceland Airwaves og CCP Fanfest eru samanlagt um einn og hálfur milljarður króna í nokkra daga á ári hverju, eða 30 milljarðar króna á 20 árum.

Ummæli:
Það er einnig áberandi hve lítil framleiðni er innan stærstu atvinnugreinarinnar, ferðaþjónustunnar. Þar virðist mest kapp vera lagt á mikla vinnu frekar en mikinn afrakstur. Þar skilar hver starfsmaður svo litlu að hér væri engin opinber þjónusta eins og heilbrigðiskerfi og skólar ef allir skiluðu sömu framlegð. Þegar við höfum margfaldað ferðamannastrauminn án þess að bæta við einum einasta starfsmanni getum við farið að tala um ferðamannaiðnaðinn sem þetta "eitthvað annað" sem komið getur í stað stóriðju.

Verkefni: Kaldhæðnigreining - Kaldhæðni eða ekki
Merking: Ekki kaldhæðin